რენე ფერეირა

რენე ფერეირა დოს სანტოსი (დ. 21 აპრილი, 1992, სალვადორი, ბრაზილია) — ბრაზილიელი ფეხბურთელი, თბილისის „დინამოს“ ცენტრალური მცველი, ასევე შეუძლია საყრდენი ნახევარმცველის პოზიციაზე თამაში. 2013 წლის ზაფხულში რენეს ჰქონდა შემოთავაზებები საფრანგეთიდან,თუმცა ივლისის ბოლოს ის ქართულ "ზესტაფონში" გადავიდა და გუნდს შეკრებაზე შეუერთდა თურქეთში.. როგორც მან განაცხადა,ის დათანხმდა "ზესტაფონს",რადგან გუნდი მაღალი ადგილებისთვის იბრძოდა თავის ჩემპიონატში. ახალ კლუბში იდებიუტა 11 აგვისტოს საქართველოს უმაღლესი ლიგის გამხსნელ ტურში გასვლით მატჩში თბილისის "დინამოს" წინააღმდეგ.რენემ თამაში ძირითად შემადგენლობაში დაიწყო და შეცვალეს 81-ე წუთზე."ზესტაფონი" 2:1 დამარცხდა. ოქტომბერში "ზესტაფონის" ახალ მრწვრთნელად გია გეგუჩაძე დაინიშნა,თუმცა რენეს ძირითად შემადგენლობაში ადგილი არ დაკარგა.პირველი გოლი "ზესტაფონში" გაიტანა 22 თებერვალს საშინაო შეხვედრაში "ცხინვალის" წინააღმდეგ.მისმა გუნდმა 3:0 იმარჯვა. საბოლოო ჯამში,"ზესტაფონისთვის" სეზონი წარმატებულად შეფასდა,რადგან გუნდმა მოიპოვა მე-2 ადგილი საქართველის ჩემპიონატში და მიიღო ევროპის ლიგის საკვალიფიკაციო ეტაპზე მონაწილეობის უფლება. "ზესტაფონი" ევროპის ლიგში მე-2 საკვალიფიკაციო ეტაპიდან ჩაერთო და ტრნავას "სპარტაკს" დაუპირისპირდა.პირველი თამაში 0:0 დასრულდა,თუმცა შემდეგ გასვლაზე "ზესტაფონი" 0:3 დამარცხდა და ტურნირს გამოეთიშა .რენემ მთლიანად ითამაშა ირივე მატჩი. 2014 წლის 9 აგვისტოს უმაღლესი ლიგის გამხსნელ ტურში რენემ თამაში ძირითად შემადგენლობაში დაიწყო "გურიის" წინააღმდეგ და 79-ე წუთზე შეცვალეს.მისმა გუნდმა 6:0 გაანადგურა მეტოქე. .პირველ წრეში რენემ 14 მატჩი ჩაატარა "ზესტაფონში" და გუნდის ძირითადი შემადგენლობის მოთამაშე იყო. 2014 წლის დეკემბერში "ზესტაფონი" ფინანსურმა კრიზისმა მოიცვა და კლუბი მხოლოდ თავისი ქალაქის მუნიციპალიტეტის იმედზე დარჩა .ამავდროულად თბილისის "დინამოდან" რამდენიმე ფეხბურთელი წავიდა და კლუბში ცვლილებები იყო საჭირო. "გახსოვთ, ალბათ, აგვისტოში რაც მოხდა “დინამოში”. მაშინ თბილისურ გუნდს არ ჰქონდა იმის საშუალება, რომ ახალი მოთამაშეები უცებ დაემატებინა. მიმაჩნია, რომ ამჟამად აუცილებელი იქნება გუნდის გაძლიერება. ზამთრის სატრანსფერო ბაზარზე “დინამო” ახალ მოთამაშეებს დაიმატებს."-განაცხადა "დინამოს" მრწვრთნელმა კახი გოგიჩაიშვილიმა ამ თემაზე. 2015 წლის 24 იანვარს რენე სანტოსი "ზესტაფონიდან" თბილისის "დინამოში" გადავიდა და გუნდთან ერთად შეკრებაზე თურქეთში გაემგზავრა."ზესტაფონის" მდგომარეობა საბოლოოდ ძალიან გაუარესდა და კლუბი უმაღლესი ლიგიდან გავარდა.ახალ კლუბში რენე 11 თებერვალს წარადგინეს.მან 25 ნომერი აიღო. ახალ გუნდში რენემ იდებიუტა 2015 წლის 18 თებერვალს საქართველოს თასის 1/4 ფინალში გორში "დილას" წინააღმდეგ.რენემ მთლიანად ითამაშა მატჩი,რომელიც 0:0 დასრულდა ."დინამო" საქართველოს ჩემპიონობისთვის იბრძოდა,თუმცა გუნდმა ბევრი ქულა დაკარგა ტურნირის მიწურულს და წინ გორის "დილა" და ბათუმის "დინამო " გაუშვა. მიუხედავად ამისა,"დინამომ" მაინც მოიპოვა ევროპის ლიგაზე მონაწილეობის უფლება. 26 მაისს საქართველოს თასის ფინალში "დინამომ" "სამტრედია" 5:0 გაანადგურა. რენემ მატჩი თავიდან ბოლომდე ითამაშა. ახალი სეზონი „დინამოსთვის“ დაიწყო ევროპის ლიგის საკვალიფიკაციო ეტაპის პირველ რაუნდზე „გაბალასთან“ დაპირისპირებით.პირველი მატჩში თბილისში „დინამომ“ დაძაბულ ბრძოლაში 2:1 იმარჯვა. რენე მოედანზე 56-ზე წუთზე გამოვიდა ოთარ კიტეიშვილის ნაცვლად. საკუთარ მოედანზე კი „გაბალამ“ ბოლო წუთებზე გატანილი გოლებით 2:0 გაიმარჯვა და თბილისის „დინამო“ ევროტურნირებიდან გამოთიშა. რენემ მატჩი მთლიანად ითამაშა. 14 აგვისტოს უმაღლესი ლიგის გახსნით ტურში რენე მოედნიდან გააძევეს 64-ე წუთზე საშინაო მატჩში თერჯოლის „საპოვნელასთან“. „დინამომ“ მეტოქე 4:0 გაანადგურა. 11 დღეში კი „დინამომ“ გორის „დილა“ 1:0 დაამარცხა და საქართველოს სუპერთასს დაეუფლა. რენემ 90-ივე წუთი ითამაშა. ჯამში რენემ უმაღლეს ლიგაში 21 მატჩი ჩაატარა ამ სეზონში, რომლიდანაც 19 მთელი იყო. ასევე რენემ 7 თამაში ითამაშა საქართველოს თასში, მათ შორის ფინალი 18 მაისს ბოლნისის „სიონის“ წინააღმდეგ, რომელიც „დინამომ“ 1:0 მოიგო. რენემ სეზონში 2 გოლის გატანა შეძლო: 2015 წლის 6 დეკემბერს საშინაო მატჩში იმავე ბოლნისის „სიონთან“ და 2016 წლის 24 აპრილს „კოლხეთთან“ ფოთში. უმაღლეს ლიგაში პირველი ადგილისთვის ბრძოლაში თბილისის „დინამომ“ 13 ქულით გაუსწრო მეორე ადგილზე გასულ „სამტრედიას“. რენემ პთავის კარიერაში ეს ტურნირი ირველად მოიგო. უმაღლესი ლიგა ჩემპიონი (1): 2015/2016 უმაღლესი ლიგა მეორე ადგილი (1): 2013/2014 უმაღლესი ლიგა მესამე ადგილი (1): 2014/2015 საქართველოს თასი ჩემპიონი (2): 2014/2015,2015/2016 პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი დინამოს ოფიციალურ საიტზე (ქართული ენა) ↑ "ზესტაფონს" რენე სანტოსი და ბორისლავ ტრეზიჩი შეუერთდნენ. ↑ "ზესტაფონი" ტრნავას "სპარტაკმა" გაანადგურა. ↑ "ზესტაფონმა" ქვა ქვაზე არ დატოვა "გურიისგან". ↑ "ზესტაფონი" დაიშლება ?. ↑ "დინამოში" ცვლილებები იგეგმება. ↑ "დილა" და "დინამო" ერთმანეთს დაუზავდნენ. ↑ გორში ზეიმობენ:"დილა" ჩემპიონია !. ↑ ქართული გუნდები ევროტურნირებზე !. ↑ საქართველოს თასი : "დინამო" 5-0 "სამპდორია".